කොරෝනා වසංගතය හේතුවෙන් ශ්‍රී ලංකාවට පැමිණිමට නොහැකිව බංග්ලාදේශයේ රැදී සිටි ශ්‍රී ලාංකිකයන් 276 දෙනෙකු අද අළුයම දිවයිනට පැමිණියා.අද අලුයම 1.49ට එම යානය කටුනායකට පැමිණි බවයි අප ගුවන්තොටුපල වාර්තාකරු සඳහන් කළේ.කොරෝනා වසංගතය හේතුවෙන් ශ්‍රී ලංකාවට පැමිණිමට නොහැකිව බංග්ලාදේශයේ රැඳී සිටින ශ්‍රී ලාංකිකයන් රැගෙන ඒම සදහා ශ්‍රී ලංකන් ගුවන් සේවයේ යූ.එල්. 1423 දරණ විශේෂ යානය ඩකා නුවර බලා පිටත්ව ගියේ ඊයේ දහවල් 12.24ට පමණයි.ශ්‍රී ලංකන් ගුවන් සේවයට අයත් විශේෂ ගුවන් යානයකින් කටුනායක ජාත්‍යන්තර ගුවන්තොටුපලට පැමිණි ඔවුන් විෂබීජහරණය කිරීමෙන් අනතුරුව නිරෝධායන මධ්‍යස්ථාන වෙත යොමු කිරීමට පියවර ගැනුණු බවයි හිරු ගුවන් තොටුපල වාර්තාකරු සඳහන් කළේ.මේ අතර ආසාදිතයින් 21 දෙනෙකු ඊයේ හඳුනා ගැනීමත් සමග මෙරටින් වාර්තා වන කොරෝනා ආසාදිතයින්ගේ සංඛ්‍යාව 1089 දක්වා ඉහළ ගියා.